Luettelo televisiosarjan Kolmas kivi auringosta jaksoista
Jaksot > Viides tuotantokausi (1999–2000)

| # | Alkuperäinen nimi | Suomenkielinen nimi (MTV) | Suomenkielinen nimi (TV5) | Esityspäivä  Yhdysvalloissa | IMDb- linkki |
| --- | --- | --- | --- | --- | --- |
| 5x01 (98) | Episode I: The Baby Menace | Avaruusvauva | - | 21.9.1999 | IMDb |
Vicki synnyttää Ison Jättiläispään vauvan, mutta Solomonien onneksi vauva on ihminen. Vicki kuitenkin haluaa myydä tarinansa juorulehdille ja toimittaja (Curtis Armstrong) saapuu kirjoittamaan uutisjuttua. Dick pyrkii takaisin entiseen tehtäväänsä ylipäälliköksi. 
| 5x02 (99) | Dick for Tat | Vuoroin vieraissa | - | 28.9.1999 | IMDb |
Dick tyrmistyy saadessaan tietää, että Marylla on ollut joskus lyhyt suhde hänen pahimman kilpailijansa Strudwickin kanssa. Dick suunnittelee kostavansa Strudwickille menemällä sänkyyn tämän vaimon Dorothyn kanssa. Tommy puolestaan haluaisi samaa Strudwickin tyttären Alissan kanssa. Donilla on moottoripyörä, josta Sally kiinnostuu. 
| 5x03 (100) | The Fifth Solomon | Viides perheenjäsen | - | 2.11.1999 | IMDb |
Dick romuttaa auton mutta perheellä ei ole vakuutusta. Solomonit alkavat käyttää vuokra-autoa, mutta kaipaavat kuitenkin vanhaa autoaan ja ihmettelevät, miten autoon, esineeseen, voi kiintyä. Harry vakuuttaa itsensä. 
| 5x04 (101) | Dial M for Dick | Täydellinen rikos | - | 9.11.1999 | IMDb |
Mary kutsuu Solomonit viikonlopuksi kartanoon, jossa järjestetään interaktiivinen murhamysteeri. Solomonit eivät kuitenkaan tajua, että lähes kaikki muut murhaviikonlopun osanottajat ovat näyttelijöitä ja tapahtumat on etukäteen käsikirjoitettu. Kun ensimmäinen murha tapahtuu, he päättävät selvittää kuka on syyllinen. 
| 5x05 (102) | Dick and Tuck | Kerro, kerro kuvastin | - | 16.11.1999 | IMDb |
Dick ei voi käsittää, miten joku Harrison Ford on seksikkäämpi kuin hän itse. Hän ja muut Solomonit käyvät tapaamassa plastiikkakirurgia (David Hasselhoff). Harryn suhtautuminen itseensä muuttuu, kun kirurgi toteaa hänen näyttävän täydelliseltä. Sally puolestaan näkee itsensä rumana kirurgin vihjattua hänelle, ettei hän ole täydellinen, ja aikoo erota Donista, jotta Don saisi kauniimman naisen. 
| 5x06 (103) | Dick, Who's Coming to Dinner | Arvaa kuka tulee päivälliselle, Dick? | - | 23.11.1999 | IMDb |
Solomonit tutustuvat rasismiin, kun perhe osallistuu vahingossa valkoisten ylivaltaa kannattavien tapahtumaan. Sally, Harry ja Tommy käsittelevät Yhdysvaltojen rotukysymystä osallistumalla koululaisten runokilpailuun. 
| 5x07 (104) | Sex and the Sally | Ehkäisy ennen kaikkea | - | 30.11.1999 | IMDb |
Dick opettelee juomarahojen antamista ja päättää kehittää uuden systeemin. Sally kauhistuu saadessaan tietää, että seksi johtaa raskauteen. Onnekseen hän kuulee myös ehkäisystä. Harry ja Tommy ryhtyvät kerjäämään rahaa. 
| 5x08 (105) | Charitable Dick | Hyväntekijä Dick | - | 14.12.1999 | IMDb |
Dick ja Mary menevät hyväntekeväisyyshuutokauppaan. Dick haluaa huomiota ja päättää ostaa maalauksen, mutta ylittää budjettinsa ajauduttaan tarjoussotaan Strudwickin kanssa. Sallyn kovaääninen kuorsaus häiritsee Donin yöunta. Tommy ja Harry kirjoittavat tehtävänantoa, josta selviää, miksi avaruusolennot on lähetetty maapallolle. 
| 5x09 (106) | The Loud Solomon Family: A Dickumentary | Perheistä parhain | - | 11.1.2000 | IMDb |
Mary tekee dokumenttielokuvan Solomonien perheestä, ”tyypillisestä amerikkalaisperheestä”. Avaruusolennot eivät halua paljastaa oikeaa salaisuuttaan, joten he päättävät keksiä toisilleen muita salaisuuksia, jotka paljastetaan elokuvassa: Dick on väkivaltainen isä, Sally on lesbo, Tommy on sängynkastelija ja Harry on alkoholisti. 
| 5x10 (107) | Gwen, Larry, Dick and Mary | Gwen, Larry, Dick ja Mary | - | 25.1.2000 | IMDb |
Mary ei halua enää viettää kaikkea vapaa-aikaansa Dickin perheen kanssa, ja he päättävät laajentaa tuttavapiiriään. He tutustuvat uuteen pariskuntaan (Genie Francis & Jonathan Frakes), joka alkaa kuitenkin pian vältellä heitä. Sally, Harry ja Tommy tutustuvat itsepalvelupesulaan perheen pesukoneen mentyä rikki. 
| 5x11 (108) | Dick Puts the 'Id' in Cupid | Suoraan sydämestä | - | 8.2.2000 | IMDb |
Ystävänpäivä lähestyy. Tommy vuokraa hotellihuoneen itselleen ja Alissalle mutta hermostuu saadessaan tietää, että Alissa ei olekaan neitsyt. Tommy uskoo, että ongelma ratkeaa harrastamalla seksiä toisen tytön (Lindsey McKeon) kanssa. Don antaa Sallylle lahjan, jonka lähettäjänä on ”salainen ihailija”, jolloin Sally luulee että hänen perässään on ahdistelija. Dickille selviää, että Mary on käynyt terapeutin (Ana Gasteyer) luona ja ryhtyy käymään siellä myös saadakseen selville, mitä Mary on puhunut hänestä. 
| 5x12 (109) | The Big Giant Head Returns | Ison Jättiläispään paluu | - | 22.2.2000 | IMDb |
Vicki Dubcek palaa kaupunkiin poikansa Eric Travisin kanssa. Myös Iso Jättipää (William Shatner) palaa Maahan aikomuksenaan viedä poikansa, Eric Travis, kotiplaneetalleen. Iso Jättipää rakastuu pojan äitiin Vickiin, mutta Vicki ei voi sietää Isoa Jättipäätä, koska Jättipää hylkäsi Vickin raskauden aikana. Harrylla puolestaan on yhä tunteita Vickia kohtaan. Dickin on saatava Vicki rakastumaan johtajaan tai Dickistä tehdään selvää. Sally on koukussa kenkien ostamiseen ja Harry yrittää auttaa häntä. 
| 5x13 (110) | Rutherford Beauty | Nina! Nina! Nina! | - | 22.2.2000 | IMDb |
Dick näkee eroottisia fantasioita apulaisestaan Ninasta eikä tiedä mitä tehdä. Harry ja Tommy kertovat, että se on täysin normaalia, ja Dick päättää kertoa asiasta Marylle. Sally hurahtaa elämäntapagurun oppeihin, ja Mary pyytää häntä vastaamaan varankeruuillallisesta. 
| 5x14 (111) | This Little Dick Went to Market | Ei se pelaa, joka pelkää | - | 14.3.2000 | IMDb |
Dick päättää tienata rahaa osakesijoituksilla ja viedä Maryn lomamatkalle. Vasta myöhemmin hänelle selviää, että osakkeita ostamalla omistaa osan yrityksestä. Poliisivoimiin on palkattu väkivahva nainen, Janice (Chyna), ja Sally kokee jääneensä kakkoseksi. Janicella ja Harrylla on sutinaa. 
| 5x15 (112) | Youth Is Wasted on the Dick | Ilo irti! | - | 21.3.2000 | IMDb |
Dick haluaa kokea nuoruuden, jota hänellä ei ikinä ollut, ja juhlii opiskelijoidensa kanssa. Mary kuitenkin kaipaa rauhallisempaa arkea. Poliisit ottavat haltuunsa Solomonien ullakon tarkkaillakseen naapurustossa asuvaa videopiraattia. Sally ihastuu tutkinnanjohtajaan (Miguel Ferrer). 
| 5x16 (113) | Dick Strikes Out | Lakkokenraali | - | 28.3.2000 | IMDb |
Pendletonin uusi rehtori (Lane Davies) leikkaa oppilaitoksen määrärahoja ja saa aikaan närää henkilökunnassa. Dick suostuttelee kollegansa eroamaan tehtävistään kollektiivisesti, mutta jänistää itse viime hetkellä. Tommy aloittaa työt välipalakojussa Alissan kanssa mutta huomaa, että ei olekaan niin hauskaa työskennellä oman tyttöystävän kanssa. Sally ja Harry aloittavat kojun vieressä oman liiketoimintansa. 
| 5x17 (114) | Shall We Dick? | Tanssin pyörteissä | - | 18.4.2000 | IMDb |
Dick haluaa voittaa Strudwickin tanssikilpailussa ja ilmoittaa itsensä kilpailuun Maryn kanssa. Mary ei kuitenkaan osaa tanssia, jolloin Dick on valmis vaihtamaan tanssiparia lennosta. Sally ystävystyy Alissan kanssa, mutta ystävystyminen aiheuttaa yllättäviä ongelmia heidän parisuhteisiinsa. 
| 5x18 (115) | Dick and Harry Fall Down a Hole | Monttu auki | - | 2.5.2000 | IMDb |
Dick ja Harry putoavat kuiluun keskellä metsää ja heidän ylös saamisekseen järjestetään pelastusoperaatio. Operaatiota johtamaan kutsutaan kuiluexpertti (Alan Cumming), mutta Sally uskoo itse selviävänsä tehtävästä paremmin. Yleisö on kiinnostunut tapauksesta ja Tommy päättää tienata rahaa. 
| 5x19 (116) | Frankie Goes to Rutherford | Frankie Goes to Rutherford | - | 9.5.2000 | IMDb |
Maryn entinen oppilas Frank (Enrico Colantoni) tulee käymään kaupungissa. Dick on mustasukkainen nähdessään, miten hyvin Mary tulee hänen kanssaan toimeen. Frank vihjaa Dickille olevansa homo, mutta Dick ymmärtää tunnustuksen väärin ja luulee häntä avaruusolioksi. Frank kertoo että heidänlaisilleen on baareja, ja pyytää Dickiä mukaansa. Sally, Harry ja Tommy suunnittelevat ryöstävänsä pankin Donin kerskuttua heille, miten tyhmiä rikolliset ovat. 
| 5x20 (117) | Dick Solomon's Day Off | Dick vaihtaa vapaalle | - | 16.5.2000 | IMDb |
Dickille selviää, että töistä saa vapaapäivän ollessaan sairaana. Dick tekeytyy sairaaksi ja pyytää Marya mukaan. Don on jättänyt kuuntelulaitteensa Solomoneille, ja Solomonit kuuntelevat salaa muiden puhelinkeskusteluja. Harry alkaa tapailla yhtä salakuuntelemaansa naista, Andreaa (Olivia d’Abo). 
| 5x21 (118) | The Big Giant Head Returns Again: Part 1 | Iso Jättiläispää jälleen täällä, osa 1/2 | - | 23.5.2000 | IMDb |
Iso Jättiläispää ja Vicky palaavat Maahan. Iso Jättiläispää kertoo, että heidän avioliittonsa on vaikeuksissa. Lisäksi Vickylla on jälleen tunteita Harrya kohtaan. Harry on kuitenkin ihastunut poliisilaitoksen Janiceen ja aikoo pyytää tätä treffeille, mikä saa Vickyn mustasukkaiseksi. Iso Jättiläispää haluaa jostain syystä viettää paljon aikaa Dickin kanssa. Sally on vakuuttunut, että Alissa aikoo jättää Tommyn. 
| 5x22 (119) | The Big Giant Head Returns Again: Part 2 | Iso Jättiläispää jälleen täällä, osa 2/2 | - | 23.5.2000 | IMDb |
Dick kertoo muille Solomoneille, että Iso Jättiläispää on hänen isänsä. Tommy suuttuu saadessaan tietää, että Sally on jättänyt Alissan hänen puolestaan. Vicky aikoo hankkiutua Harryn tyttöystävästä Janicesta eroon Tommyn valmistujaisissa.